אש התורה

אש התורה (מוכר גם כ-"Aish") הוא ארגון בינלאומי להפצת יהדות. מוסדות אש התורה הוקמו בשנת 1974 על ידי הרב נח וינברג. המרכז הוקם ברובע היהודי בירושלים. על פי נתוני הארגון, נכון ל-2018, הוא מונה 26 סניפים ב-80 ערים,17 ארצות, ו5 יבשות. מטרת הארגון היא הפצת ערכים יהודיים בקרב יהודים בישראל ובעולם שאינם שומרי מצוות, באמצעות סמינרים ותוכניות נוספות. אף על פי שאנשי הארגון מזוהים כחרדים, הארגון מביע תמיכה גלויה במדינת ישראל ושומר על קשרים טובים עם מנהיגי המדינה. הארגון מגדיר את בירוריו ביהדות כ"מסע רוחני". ראש הארגון הגדיר את המסע בסדרת מאמרים בשם "48 דרכים לחכמה" (המבוססים על הברייתא המובאת בסוף מסכת אבות). המרכז העולמי של אש התורה נמצא בבניין בן 7 קומות מול רחבת הכותל המערבי. בבניין נמצאים יצירת האמנות "אש ומים" של האמן דייל צ'יהולי, אודיטוריום שמימן השחקן קירק דאגלס ושרידי אמת מים מתקופת בית שני. מהתצפית בגג המרכז ניתן להשקיף אל ירושלים העתיקה, הר הבית והכותל, ובימים של ראות טובה אף לים המלח וירדן. הבניין מארח עשרות אלפי מבקרים בשנה. במקום פועל גם מרכז המבקרים 'אש ישראל' ברחבת הכותל המערבי שמטרתו היא העשרת הזהות היהודית בציבור הישראלי ומציע תוכניות לגילאים שונים, בנושאי חגים ומעגל החיים. ישיבת אש התורה נמצאת גם היא בצמוד לבניין המרכז העולמי. הוקמה בשביל חוזרים בתשובה, אך היום קיימת בה גם מסגרת לבחורים אמריקאים שאינם חוזרים בתשובה. בישיבה בית המדרש מפואר ובו ארון קודש העשוי כולו מזכוכית. ישיבת ההסדר אש התורה: נוסדה בשנת תשס"ו ובראשה עמד הרב צבי שוורץ. בראש בית המדרש עמד הרב ארי כהן ובשנה הראשונה העביר הרב אריה שטרן את השיעור הכללי. בשנת תש"ע עברה ישיבת ההסדר לתל אביב, והיא נמצאת כיום בבית הכנסת "תפארת צבי" ברחוב הרמן כהן. בראשות הישיבה עומד הרב ניר יעקב מס ולומדים בה כחמישים בחורים, הישיבה כיום נקראת ישיבת לב תל אביב. אש ג'רוזלם פלושיפס היא תוכנית שבמסגרתה מגיעים בני נוער מחו"ל לביקור של שלושה שבועות בישראל. במהלך התוכנית הם משתתפים בהרצאות ושיעורים ביהדות וכן מבקרים ומטיילים בישראל. פרויקט חזון הוא סדרת הרצאות לקבוצות בחורי ישיבה במטרה להכשירם לשמש כפעילים להעשרת ידע יהודי. ההרצאות נמסרות על ידי הרב יעקב ליכטמן. בסיום ההרצאות מקבלים המשתתפים הסמכה רשמית לשמש כפעילים מטעם "אש התורה". מודעות (נקרא גם פרויקט "חברותא") היא תוכנית המקשרת בין נשים חילוניות לנשים דתיות להעשרת היהדות באמצעות שיחות טלפון, ומאוחר יותר גם מפגשים. אחים יחדיו - inspire הוא ארגון שמטרתו להעניק לישראלים חילוניים היכרות ראשונית עם העולם החרדי על ידי קשר ישיר. במסגרת הפרויקט מחולקות מתנות הקשורות לחג הקרב. לארגון סניפים בתל אביב (אש תל אביב) ובהרצליה פיתוח (דיסקברי). דגם בית המקדש השני באוגוסט 2009 הוצב על גג הבניין של ישיבת אש התורה דגם של בית המקדש השני. הדגם עשוי חלקים "אבן שיש" מחברון, "אבן ירושלמית לבנה" וחלקי עץ. משקלו של הדגם הוא 1,200 קילוגרם, גודלו 3 על 1.40 מטר והוא בנוי בקנה מידה של 1:60. ניתן להרים את דגם היכל בית המקדש ולצפות במרכיבים שהיו בתוכו: ארון הברית, מנורת הזהב, מזבח הזהב ושולחן הפנים. יוצר הדגם הוא מיכאל אוסניס, יוצא ברית המועצות המתגורר בקדומים. מצלמות הכותל מאז 1996, באתר אש התורה ניתן לצפות 24 שעות ביממה בכותל המערבי. ארגון ההסברה הפרו-ישראלי Honest Reporting הוקם בשנת 2000 במימון קרן של אש התורה. אתר האינטרנט הרשמי של אש התורה אתר האינטרנט הרשמי של אש תל אביב אתר האינטרנט הרשמי של אש התורה (באנגלית) אתר האינטרנט הרשמי של ישיבת ההסדר לב תל אביב שלוחה של אש התורה אש התורה, ברשת החברתית פייסבוק אש התורה, ברשת החברתית אקס (טוויטר) אש התורה, ברשת החברתית אינסטגרם אתר ג'רוסלם פלושיפס(הקישור אינו פעיל) מותו של מהפכן, סיפורו של הרב וינברג, באתר מעייני הישועה ישי פרידמן, הוליווד ויהדות - סותר או משתלב?, באתר ערוץ 7, 16 ביוני 2008 דף ה"אודות" באתר הארגון קישור לספר בית מדרש תל אביב - מכון יאיר - ישיבה בתל אביב יומם ולילה יכול עכשיו כל יהודי שנמצא במערב וליבו במזרח, להתבונן אל הכותל המערבי ולקבל ממנו תמונות מעודכנות דקה אחר דקה, באתר גלובס, 19 בדצמבר 1996 גל מור, מלחמות ישראל והפלסטינים, באתר ynet, 26 ביוני 2001